Document ID: /roh_data/filtered/fineweb-2-filterrobots_roh.jsonl.gz/63736

La dumengia suentermezdi è collidada a Malix ina manischunza cun quatter autos. Sin la via giu da Churwalden è la dunna da 24 onns charrada en l'auto davant ed ha uschia stuschà lez en l'auto davant el. Lasuenter è la manischunza collidada lateralmain cun in auto che vegniva encunter e frontal cun in ulteriur auto. La dunna è sa blessada levamain ed è vegnida transportada en l'Ospital chantunal a Cuira. Quatter dals tschintg autos n'èn betg pli stads charrabels ed èn vegnids transportads davent. La Polizia chantunala grischuna ha reglà il traffic fin curt avant las sis da la saira.
RTR novitads 16:00